"Acest lucru reiese dintr-o iniţiativă legislativă ce aparţine deputatului social democrat, pentru completarea Legii nr. 10/1990 privind proclamarea Zilei Naţionale a României. Astfel, în Bucureşti şi în municipiile reşedinţă de judeţ, se vor organiza ceremonii de sărbătorire, iar la solicitarea autorităţilor publice locale, pot fi desfăşurate ceremonii militare", se arată într-un comunicat transmis joi de grupul parlamentar al PSD din Camera Deputaţilor.

În conţinutul propunerii legislative, Mircea Duşă, deputat PSD de Harghita, susţine ca finanţarea cheltuielilor necesare organizării ceremoniei militare specifice să se facă în conformitate cu legile în vigoare, menţionează sursa citată.

Ziua de 1 Decembrie se desfăşoară la nivel naţional printr-o serie de programe şi ceremonii militare specifice, organizate de către Ministerul Apărării Naţionale, Ministerul Afacerilor Interne şi celelalte instituţii din sistemul de apărare, ordine publică şi siguranţă naţională.